**1. napirend**

 **E l ő t e r j e s z t é s**

**Mindszentkálla Község Önkormányzata Képviselő-testületének 2020. szeptember 2-án tartandó rendkívüli ülésére**

**Tárgy:** **Mindszentkálla, 358. hrsz.-ú út felújítására vonatkozó árajánlatok megtárgyalása**

**Előterjesztő:** Csombó Zoltán, polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

 Előterjesztő dr. Szabó Tímea

**Tisztelt Képviselő-testület!**

A Miniszterelnökséget vezető miniszter pályázatot hirdetett a Magyar Falu Program 2020. évi végrehajtásáról szóló 1043/2020. (II. 17.) Korm. határozat „Önkormányzati tulajdonban lévő út-, hídépítés és felújítás” alprogramja alapján útfelújítás támogatására.

A pályázat keretében Mindszentkálla Község Önkormányzata a tulajdonában lévő Mindszentkálla 358. helyrajzi számú, Jókai utca felújítását kívánja megvalósítani, mely pályázat sikeres volt, az Önkormányzat 6.013.517 Ft vissza nem térítendő támogatást kapott.

Az út felújítására (aszfaltozás) vonatkozóan árajánlatok kerültek bekérésre, amelyek az alábbiak:

* **Horváth-ÉP Kft. (8360 Keszthely, Sömögyei út 1.)**

4.403.600 Ft+ÁFA, összesen 5.592.572 Ft

* **Balaton-felvidéki Vízgazdálkodási Kft. (8300 Tapolca, Hegymagasi út2.)**

4.747.505 Ft+ÁFA, összesen: 6.029.331 Ft

* **Syriusbau Kft. (8700 Marcali, Kossuth út 62.)**

4.702.500 Ft+ÁFA, összesen: 5.972.175 Ft

Az árajánlatok jelen előterjesztés mellékletét képezik.

Kérem a tisztelt Képviselő-testületet, hogy a napirendet megtárgyalni szíveskedjenek.

 ***Határozati javaslat:***

**Mindszentkálla KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (…) HATÁROZATA**

***Mindszentkálla, 358. hrsz.-ú út felújítására vonatkozó árajánlatok megtárgyalásáról***

 Mindszentkálla Község Önkormányzata Képviselő-testülete a Mindszentkálla 358. helyrajzi számú út felújítására ………….által benyújtott ……………………………………Ft összegű árajánlatot elfogadja.

 Felhatalmazza a polgármestert a szerződés megkötésére.

 Felelős: Csombó Zoltán polgármester

 Határidő: folyamatos